124 పరుగుల అజేయ సెంచరీతో…
షేన్‌ వాట్సన్‌ రికార్డు
సిడ్నీ : ఆస్ట్రేలియా కెప్టెన్‌ షేన్‌ వాట్సన్‌ 71 బంతులు ఆడి 124 పరుగులతో అజేయ సెంచరీ చేశాడు.కాగా అందులో 10 బౌండరీలు,6 సిక్సర్లు ఉన్నాయి.దీంతో షేన్‌ వాట్సన్‌ రికార్డులు సృష్టించాడు.షేన్‌ వాట్సన్‌ మూడవ టి20కి కెప్టెన్‌గా నియమించబడ్డాడు.ఆరోన్‌ పించ్‌ గాయపడటంతో వాట్సన్‌ పగ్గాలు అందుకున్నాడు. కెప్టెన్‌గా ఉన్న వాట్సన్‌ తన బ్యాటింగ్‌తో అలరించాడు.భారత బౌలర్లను ఉతికి ఆరేశాడు. వాట్సన్‌ 56 పరుగుల వద్ద ఉన్నప్పుడు విరాట్‌ కోహ్లీ క్యాచ్‌ వదిలేశాడు. ఇది అతనికి కలిసి వచ్చింది.వాట్సన్‌కు టి20లో ఇదే తొలి సెంచరీ. గతంలో 81 అత్యధిక పరుగులు చేశాడు.ఇప్పుడు 124 పరుగులు చేశాడు.తాజా మ్యాచ్‌లో అతని స్ట్రయిక్‌ రేట్‌ 174.64గా ఉంది.ఒక కెప్టెన్‌గా ప్రత్యర్థి జట్టుపైన అత్యధిక వ్యక్తిగత స్కోర్‌ చేసిన రికార్డు వాట్సన్‌ పేర ఇప్పుడు నమోదైంది. గతంలో దక్షిణాఫ్రికా కెప్టెన్‌ డుప్లెసిస్‌ 119 పరుగులు కెప్టెన్‌గా చేశాడు.ఇప్పుడు ఆ రికార్డును వాట్సన్‌ బద్దలు కొట్టాడు.కాగా ఈ మ్యాచ్‌ వాట్సన్‌కు ప్లస్‌ అని చెప్పవచ్చు.ఐపిఎల్‌ ఫిబ్రవరి 6 వ తేదిన ఉంటుంది.ఇలాంటి సమయంలో వాట్సన్‌కు ఇది కలిసి వచ్చే అంశం.ఐపిఎల్‌లో అతని ప్రాథమిక ధర 2 కోట్లుగా నిర్ణయించారు.